တစ်ဦးမေတ္တာ တစ်ဦးမှာ

တစ်ဦးမေတ္တာ တစ်ဦးမှာ သည် မြန်မာဆိုရိုးစကား ဖြစ်သည်။ အဓိပ္ပာယ် တစ်ဦးမေတ္တာ တစ်ဦးမှာ ဆိုသည်မှာ မိမိက အခြားသူတစ်ဦးကို မေတ္တာထားလျှင် ထိုသူကလည်း မိမိကို မေတ္တာတုံ့ပြန်မည်ဟု ဆိုလိုသည်။ ဤဆိုရိုးစကားသည် အပြန်အလှန် မေတ္တာထားခြင်း၏ အရေးပါပုံကို ဖော်ပြသည်။ လူမှုဆက်ဆံရေးတွင် မေတ္တာ၊ စေတနာ၊ ချစ်ခင်မှုတို့ကို အပြန်အလှန် ပေးကမ်းမှသာ သာယာပျော်ရွှင်သော ဆက်ဆံရေးကို တည်ဆောက်နိုင်မည်ဖြစ်သည်။ မိမိက အရင် မေတ္တာထားခြင်းဖြင့် အခြားသူ၏ မေတ္တာကို ရရှိနိုင်သည်ဟု ယုံကြည်သော သဘောလည်း သက်ရောက်သည်။ ကိုးကားချက်များ ကျမ်းဂန်ပေစာ၊ ဆိုရာမှာလည်း၊ မေတ္တာတစ်ဦး၊ ချစ်ကြည်နူးက၊ တစ်ဦးသည်လျှင်၊ ချစ်မြဲပင်ဟု၊ အထင်အရှား၊ ဆိုစကားကို၊ [၁၁၄၇] ကုမ္မာ ၇၁။ မေတ္တာတစ်ဦး၊ ချစ်ကြည်နူးက၊ တစ်ထူးသူလျှင်၊ ချစ်မြဲပင်ဟု၊ အထင် အရှား၊ စကားတစ်ဆူ၊ တံခွန်ထူလျက်၊ [၁၁၈၉] ကုသ ၃၇၁။ တစ်ဦးမေတ္တာ တစ်ဦးမှာဆိုသလို သူ့မေတ္တာ၏ သုံးပုံတစ်ပုံလောက်တော့ ငါကလည်း မေတ္တာရှိနေရင်းပေပဲ။ [၁၂၇၆] မြင့်၊ ပ။ ၂၂၁။ တစ်ဦးမေတ္တာ တစ်ဦးမှာ ဆိုသလို မြင့်ကလည်း ကိုသန်းကဲ့သို့ပင် မေတ္တာတုံ့ပြန်ကာ ဧကန်ချစ်ခင်လိမ့်မည်ဟု မျှော်လင့်ပါသည်။ [၁၃၁၁] ချစ်ရည်။ ၂၂။ ကိုးကား Category:မြန်မာဆိုရိုးစကားများ